1. นโยบายและภาพรวมการประกอบธุรกิจ

กลุ่มโรงพยาบาลวิชัยเวชฯ ประกอบด้วยโรงพยาบาลในกลุ่ม 3 โรงพยาบาล คือ 1)
โรงพยาบาลวิชัยเวช อินเตอร์เนชั่นแนล อ้อมน้อย 2) โรงพยาบาลวิชัยเวช อินเตอร์เนชั่นแนล
หนองแขม และ3) โรงพยาบาลวิชัยเวช อินเตอร์เนชั่นแนล สมุทรสาคร ประกอบธุรกิจโรงพยาบาล
ให้บริการด้านการรักษาพยาบาลในลักษณะโรงพยาบาลทั่วไป (General Hospital) ระดับทุติยภูมิ
(Secondary) มีแพทย์ผู้เชี่ยวชาญเฉพาะทางทุกสาขา และมีความโดดเด่นด้านโรคกระดูกและข้อ
พร้อมเครื่องมือที่ทันสมัยและมีประสิทธิภาพสูง ลูกค้าของโรงพยาบาล สามารถแบ่งออกเป็น 2
ประเภทหลัก ตามลักษณะของลูกค้า คือ 1) ลูกค้าทั่วไป (Non-Capitation) และ 2)
ลูกค้าในโครงการเหมาจ่าย (Capitation) อันประกอบด้วยลูกค้าโครงการประกันสังคม
ลูกค้าโครงการประสุขภาพถ้วนหน้า และลูกค้าโครงการประกันสุขภาพแรงงานต่างด้าว

กลุ่มโรงพยาบาลวิชัยเวชฯ ให้บริการรักษาผู้ป่วยตลอด 24 ชั่วโมง
โดยมีการให้บริการผู้ป่วยทุกสาขาโรค เพื่อตอบสนองความต้องการของผู้มาใช้บริการเช่น
แผนกศัลยกรรมกระดูกและข้อ แผนกอายุรกรรม แผนกสูตินรีเวช แผนกกุมารเวช แผนกศัลยกรรม
แผนกจักษุ แผนกหู คอ จมูก แผนกโรคหัวใจและหลอดเลือด แผนกโรคผิวหนัง แผนกไต
แผนกทันตกรรม แผนกกายภาพ แผนกระบบประสาท และศูนย์ความงาม เป็นต้น
สำหรับการรักษาพยาบาลผู้ป่วยใน กลุ่มโรงพยาบาลมีเตียงรองรับผู้ป่วยในจำนวน 520 เตียง
โดยมีห้องพักผู้ป่วยหลายประเภท เช่น 1) ห้องพักผู้ป่วยประเภทพิเศษเดี่ยว ประกอบด้วย ห้อง
GRAND VIP ห้อง VIP ห้อง Deluxe และห้อง Standard 2) ห้องพักผู้ป่วยประเภทพิเศษคู่ 3)
ห้องพักผู้ป่วยประเภทพิเศษ 4 เตียง 4) ห้องพักผู้ป่วยประเภทรวม 8 เตียง 5) ห้องพักผู้ป่วยหนัก
(ICU) และ 6) ห้องเด็กอ่อน

โรงพยาบาลแต่ละแห่งมีจุดเด่นในการให้บริการที่แตกต่างกันไป ดังนี้

-   โรงพยาบาลวิชัยเวชฯ อ้อมน้อย มีการให้บริการรักษาพยาบาลเฉพาะทางหลายด้าน เช่น
    ศัลยกรรม ผ่านกล้องครบวงจร ศัลยกรรมกระดูก ศัลยกรรมระบบทางเดินปัสสาวะ
    ศัลยกรรมโรคหลอดเลือด อายุรกรรมโรคหัวใจ อายุรกรรมโรคไตและศูนย์ไตเทียม
    อายุรกรรมต่อมไร้ท่อ อายุรกรรมระบบประสาท อายุรกรรมระบบทางเดินอาหาร
    คลีนิคกุมารเวช คลีนิคสูติ-นารีเวช ศูนย์อุบัติเหตุฉุกเฉิน ศูนย์ทันตกรรม ศูนย์ตรวจสุขภาพ
    ศูนย์สุขภาพและความงามไทย-ฟิลอส โดยมีห้องผ่าตัดระบบ Positive Pressure
    ปราศจากเชื้อโรค ฝุ่นละออง และความชื้น 100% ตามมาตรฐานระดับสากล
    เป็นโรงพยาบาลแรกของจังหวัดสมุทรสาคร และจังหวัดข้างเคียงอาทิ นครปฐม ราชบุรี

-   โรงพยาบาลวิชัยเวชฯ หนองแขม มีคลินิคบริการครบถ้วนเช่นเดียวกับโรงพยาบาลวิชัยเวชฯ
    อ้อมน้อย และมีห้องผ่าตัดแบบ Positive Pressure ปราศจากเชื้อโรค ฝุ่นละออง
    และความชื้น 100 % ตามมาตรฐานระดับสากล และมีความทันสมัยที่สุดแห่งหนึ่งในย่านฝั่งธนบุรี
    นอกจากนี้ ยังมีการให้บริการ ศูนย์พัฒนาการเด็ก ศูนย์ตรวจวิเคราะห์
    ศูนย์ผิวหนังและศัลยกรรมเลเซอร์ iSKY ที่มีชื่อเสียงที่สุดแห่งหนึ่งระดับประเทศ
    ศูนย์ตรวจสุขภาพครบวงจร และ การให้บริการลูกค้าต่างชาติ
    โดยมีการทำการตลาดในประเทศต่างๆทั้งในภูมิภาคเอเชีย และตะวันออกกลาง

-   โรงพยาบาลวิชัยเวชฯ สมุทรสาคร
    เป็นโรงพยาบาลเอกชนแห่งแรกของประเทศและแห่งเดียวใน
    จังหวัดสมุทรสาครที่ได้รับเลือกให้เข้าร่วมโครงการประกันสุขภาพแรงงานต่างด้าว
    และโรงพยาบาลมีรายได้ส่วนใหญ่ จากกลุ่มลูกค้าดังกล่าว
    เนื่องจากตั้งอยู่ในย่านโรงงานที่มีลูกจ้างต่างด้าวอาศัยอยู่อย่างหนาแน่น
    โดยมีศักยภาพบริการทุกสาขาโรคเช่นเดียวกับ โรงพยาบาลวิชัยเวชฯ อ้อมน้อย นอกจากนี้
    โรงพยาบาลวิชัยเวชฯ สมุทรสาคร ยังมีคลินิกที่แม่สอด จังหวัดตาก
    เพื่อให้บริการแก่ลูกค้าคนไทยและพม่า

กลุ่มโรงพยาบาลวิชัยเวชฯ ยังมีรายได้จากการให้เช่าพื้นที่ของโรงพยาบาล
โดยได้คัดเลือกร้านค้าที่เหมาะสม
และตรงกับความต้องการของลูกค้าโรงพยาบาลมาเช่าพื้นที่บริเวณอาคาร เช่น ร้าน S&P และร้าน
7-11 ในขณะที่โรงพยาบาลวิชัยเวช อินเตอร์เนชั่นแนล สมุทรสาคร
ให้เช่าพื้นที่ด้านหน้าโรงพยาบาลเป็นตลาด เพื่อจำหน่ายสินค้าอุปโภคบริโภค ทั้งสด และแห้ง
โดยทำสัญญาเช่าพื้นที่กับร้านค้าเหล่านี้ระยะเวลา 1-3 ปี

1.1 วิสัยทัศน์และเป้าหมายในการดำเนินธุรกิจ

  ก. วิสัยทัศน์

  กลุ่มโรงพยาบาลวิชัยเวช อินเตอร์เนชั่นแนล มีความมุ่งมั่นที่จะ

  ข้อ 1. เป็นโรงพยาบาลชั้นนำ ในระดับมาตรฐานสากล
  ด้วยเทคโนโลยีและอุปกรณ์การแพทย์ที่ทันสมัย พร้อมแพทย์ผู้เชี่ยวชาญเฉพาะทางทุกสาขา

  ข้อ 2. ให้ความสำคัญทั้งด้านการรักษา การป้องกัน การฟื้นฟู และพัฒนา ด้านร่างกาย จิตใจ
  และสติปัญญา โดยใช้หลักของเวชศาสตร์การกีฬา

  ข้อ 3. ส่งเสริมและบูรณาการ การแพทย์แบบองค์รวมเพื่อชะลอวัยและคุณภาพชีวิตที่ดีขึ้น

  ข้อ 4. ขยายตลาดทั้งภายในและภายนอกประเทศ

  ข้อ 5. ให้บริการที่ดี โดยยึดหลักคุณธรรมและจริยธรรม

  ข. เป้าหมายในการดำเนินธุรกิจ

  การดำเนินธุรกิจของกลุ่มโรงพยาบาลจะให้ความสำคัญกับคุณภาพการให้บริการแก่ผู้ป่วยและผู้ใช้บริการเป็นอันดับหนึ่ง
  และเน้นการรักษาเฉพาะทางควบคู่กับการป้องกันโรค ภายใต้สโลแกน “ดูแลชีวิต...ด้วยจิตใจ”
  ( V care V cure V can) โดยมีเป้าหมายการดำเนินธุรกิจ ดังนี้

  ข้อ 1. พัฒนากลุ่มโรงพยาบาล ให้เป็นหนึ่งใน
  กลุ่มโรงพยาบาลเอกชนชั้นนำที่มีความพร้อมด้านการรักษาพยาบาลทุกสาขา
  โดยเน้นด้านอุบัติเหตุและโรคกระดูกและข้อ เป็นศูนย์รักษาพยาบาลเฉพาะโรค
  และพัฒนาสู่ความเป็นตติยภูมิทางการแพทย์ (Tertiary Medical Care)
  ซึ่งหมายรวมถึงการพัฒนาด้านบุคลากร
  และเครื่องมือทางการแพทย์ให้มีความพร้อมในการรักษาโรคที่มีความซับซ้อนยิ่งขึ้น

  ข้อ 2. สร้างมาตรฐานการให้บริการที่มีคุณภาพและมุ่งเน้นลูกค้าเป็นศูนย์กลาง ด้วยค่านิยมว่า
  “ลูกค้าคือบุคคลสำคัญที่พนักงานทุกคนจะต้องดูแลเอาใจใส่ เพื่อให้ได้รับการรักษาพยาบาล
  การส่งเสริมสุขภาพ การบริการด้านต่างๆ จากโรงพยาบาลอย่างมีคุณภาพ
  ตามมาตรฐานแห่งวิชาชีพ และทำให้ลูกค้าเกิดความพึงพอใจสูงสุด”

  ข้อ 3. พัฒนากระบวนการบริหารจัดการองค์กร และบริหารทรัพยากรบุคคลอย่างเหมาะสม
  โดยให้ความสำคัญกับพนักงานของบริษัท
  ด้วยการยกระดับคุณภาพของบุคลากรและปรับปรุงองค์ความรู้อย่างสม่ำเสมอ
  ตลอดจนจัดช่องทางในการแลกเปลี่ยนความคิดเห็นเพื่อให้พนักงานมีความรู้สึกเป็นเจ้าของและมีความผูกพันกับโรงพยาบาล

  ข้อ 4. การพัฒนาการบริหารงานคุณภาพอย่างเป็นระบบและต่อเนื่อง
  โดยให้มีการเชื่อมโยงและทำงานร่วมกันระหว่างทีมฝ่ายบริหารและทีมพัฒนาคุณภาพ
  เพื่อวางเป้าหมายในการพัฒนาคุณภาพในการรักษาพยาบาล
  โดยมุ่งเน้นการประเมินและลดความเสี่ยงในด้านต่างๆ เช่น การบริหาร ยาและเวชระเบียน
  การแก้ไขข้อร้องเรียน การพยาบาล เป็นต้น เพื่อสร้าง Patient Safety Goal และ
  สร้างความพึงพอใจแก่ผู้มาใช้บริการ

  ข้อ 5. แสวงหาโอกาสในการขยายธุรกิจหรือสายผลิตภัณฑ์เพิ่มเติม
  โดยเพิ่มจำนวนคลินิกเฉพาะทาง และพัฒนาคลินิกเหล่านั้นให้เป็นศูนย์เฉพาะทางแบบครบวงจร
  เพื่อขยายฐานลูกค้าในประเทศและต่างประเทศ

  ข้อ 6. ให้ความสำคัญและใส่ใจดูแลสังคมและชุมชนที่โรงพยาบาลตั้งอยู่
  โดยสร้างความปลอดภัยและสุขอนามัยที่ดี รวมไปถึงการรักษาสิ่งแวดล้อมในทุกๆด้านอย่างต่อเนื่อง

1.2 การเปลี่ยนแปลงและพัฒนาการที่สำคัญ

พัฒนาการที่สำคัญของบริษัทฯ และบริษัทย่อยในช่วง 3 ปีที่ผ่านมา สรุปได้ดังนี้

-   กลุ่มโรงพยาบาลวิชัยเวช อินเตอร์เนชั่นแนล
    เป็นประธานฝ่ายการแพทย์และการปฐมพยาบาลในงาน พระราชพิธีเฉลิมพระชนมพรรษา 5
    ธันวามหาราช และ พิธีเฉลิมพระกียรติ 12 สิงหามหาราชินี ในมูลนิธิ 5 ธันวามหาราช
    ทุกปีตั้งแต่ปี 2543 จนถึงปัจจุบัน

-   กลุ่มโรงพยาบาลวิชัยเวชฯ ทำบันทึกความเข้าใจ (MOU) ในปี 2550 จนถึงปัจจุบัน
    กับคณะพยาบาลศาสตร์ มหาวิทยาลัยคริสเตียนและวิทยาลัยพยาบาล
    มหาวิทยาลัยราชภัฏสวนสุนันทา
    เพื่อเป็นสถานที่ในการฝึกงานของนักศึกษาพยาบาลของมหาวิทยาลัยทั้ง 2 แห่ง ในปี 2551
    ได้ทำบันทึกความเข้าใจ (MOU) กับคณะพยาบาล วิทยาลัยเซ็นหลุยส์ จนถึงปัจจุบัน
    ในการผลิตผู้ช่วยพยาบาล (Practical Nurse, PN) สำหรับกลุ่มโรงพยาบาลวิชัยเวชฯ
    และในปี 2553
    กลุ่มโรงพยาบาลได้จัดทำบันทึกความเข้าใจกับมหาวิทยาลัยกรุงเทพธนบุรีในการให้เป็นสถานที่ฝึกอบรมภาคปฏิบัติของ
    นักศึกษาพยาบาล และมีการแลกเปลี่ยนความรู้ทางวิชาการด้านการพยาบาล
    เพื่อผลิตพยาบาลวิชาชีพ

-   กลุ่มโรงพยาบาลวิชัยเวชฯ เข้าร่วมกับสถาบันการแพทย์ฉุกเฉินแห่งชาติ ในปี 2552
    จนถึงปัจจุบัน

-   กลุ่มโรงพยาบาลวิชัยเวชฯ ผ่านการรับรองจากกรมการประกันภัยให้เป็นสถานพยาบาลในระบบ
    E-Claim (ระบบสินไหมอัตโนมัติ) ของบริษัทกลางเพื่อบริการผู้ประสบภัยจากรถ
    (โรงพยาบาลวิชัยเวชฯ อ้อมน้อย และโรงพยาบาลวิชัยเวชฯ หนองแขม ปี 2550,
    โรงพยาบาลวิชัยเวชฯ สมุทรสาคร ปี 2552)จนถึงปัจจุบัน

-   เข้าร่วมโครงการ Happy Workplace กับ สำนักงานกองทุนสนับสนุนการสร้างเสริมสุขภาพ
    (สสส.) ในปี 2552

-   ปี 2553 ร่วมสมัครเข้าโครงการ CSR กับสถาบันไทยพัฒน์

-   กลุ่มโรงพยาบาลวิชัยเวชฯ ร่วมลงนามบันทึกข้อตกลงกับกรมบัญชีกลาง
    “โครงการเบิกจ่ายตรงประเภทผู้ป่วยในตามเกณฑ์กลุ่มวินิจฉัยโรครวม (DRGs)
    ในสถานพยาบาลเอกชน” ในปี 2554 จนถึงปัจจุบัน

-   ปี 2554 กลุ่มโรงพยาบาลได้มีการปรับภาพลักษณ์เพื่อรองรับแผนการเติบโตทางธุรกิจในอนาคต
    โดยการ เปลี่ยนชื่อและโลโก้จากกลุ่มโรงพยาบาลศรีวิชัย เป็นกลุ่มโรงพยาบาลวิชัยเวช
    อินเตอร์เนชั่นแนล

-   ปี 2555 กลุ่มโรงพยาบาลวิชัยเวชฯ
    ได้จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย (SET)

-   โรงพยาบาลวิชัยเวช อินเตอร์เนชั่นแนล หนองแขม เปิดบริการกลุ่มลูกค้าต่างชาติ
    พร้อมเปิดสำนักงาน ที่ซอย นานา

-   ในวันที่ 22 ธันวาคม 2555 บริษัท โรงเรียนศรีวิชัยอาชีวศึกษา จำกัด
    ได้รับเกียรติบัตรโรงเรียนนอกระบบที่มีระบบการประกันคุณภาพภายในอยู่ในระดับดีมาก
    ประจำปี พ.ศ.2555 โดยสำนักงานคณะกรรมการส่งเสริมการศึกษาเอกชน
    สำนักงานปลัดกระทรวงศึกษาธิการ

-   ปี 2556 กลุ่มโรงพยาบาลวิชัยเวช อินเตอร์เนชั่นแนล ได้ทำ MOU
    ร่วมกับโรงเรียนอัสสัมชัญธนบุรี ซึ่งสนับสนุนโครงการ “พัฒนานักกีฬาโรงเรียนอัสสัมชัญธนบุรี
    เพื่อมุ่งสู่ความเป็นเลิศ” ระดับเยาวชนในการแข่งขันระดับโลก และ ทำMOU
    ร่วมกับโรงเรียนแบดมินตันบ้านทองหยอด เพื่อสนับสนุกนักกีฬาแบดมินตัน

-   โรงพยาบาลวิชัยเวชฯ อ้อมน้อย ผ่านการรับรองระบบคุณภาพ Hospital Accreditation
    (HA) ขั้นที่ 3 จากสถาบันรับรองคุณภาพสถานพยาบาล (องค์การมหาชน)

-   โรงพยาบาลวิชัยเวชฯ หนองแขม ทำ MOU ร่วมกับ บริษัท การแพทย์บูรณาการ จำกัด
    เปิดศูนย์อณูพันธุ์ศาสตร์ ในการตรวจสุขภาพด้วยนวัตกรรมใหม่ลึกถึงระดับเซลล์

นอกจากนี้ บริษัทฯและบริษัทย่อยมีพัฒนาการของแต่ละบริษัทดังนี้ 

+-------+--------------------------------------------------------------+
| ปี     | โรงพยาบาลวิชัยเวชฯ อ้อมน้อย                                      |
| 2553  |                                                              |
|       | -   ปรับภูมิสถาปัตย์เพื่อขยายศูนย์สุขภาพและความงาม ไทย-ฟิลอส            |
|       |     เป็นศูนย์ศัลยกรรมความงาม คลินิคผิวสวยหน้าใส และ Medical spa      |
|       |                                                              |
|       | -   เพิ่มเครื่องเอกซเรย์คอมพิวเตอร์ CT Scan ระบบ Digital            |
|       |                                                              |
|       | -   เพิ่มเครื่องเอกซเรย์ General X- ray, Fluoroscopy เพิ่มอีก 1      |
|       |     เครื่อง เพื่อรองรับผู้ป่วยที่มากขึ้น                                 |
|       |                                                              |
|       | -   เพิ่มเครื่อง Panoramic เพื่อเอกซเรย์กระดูกใบหน้า แบบ 180 องศา     |
|       |                                                              |
|       | -   เพิ่มเครื่อง Mammogram เพื่อให้บริการเอกซเรย์เต้านม                |
|       |                                                              |
|       | -   ขยาย Unit ทันตกรรมเพื่อรองรับการเพิ่มขึ้นของผู้ป่วย                 |
|       |                                                              |
|       | -   ปรับภูมิสถาปัตย์ทั้งหมดของห้องผ่าตัดและพัฒนาระบบปรับอากาศในห้องผ่าตัด   |
|       |     เป็นระบบ Positive pressure                                |
|       |                                                              |
|       | -   ได้รับรางวัลชนะเลิศโครงการ RVP e-claim Award                 |
|       |     ประเภทโรงพยาบาลเอกชน ปี 2553                              |
|       |     จากบริษัทกลางคุ้มครองผู้ประสบภัยจากรถ จำกัด                      |
+-------+--------------------------------------------------------------+
|       | โรงพยาบาลวิชัยเวชฯ หนองแขม                                     |
|       |                                                              |
|       | -   โรงพยาบาลวิชัยเวชฯ หนองแขม                                 |
|       |     ปรับปรุงสถานที่ในการให้บริการผู้ป่วยนอกสำหรับผู้ประกันตนและผู้ป่วยฉุกเฉิน  |
|       |     เพื่อเพิ่มประสิทธิภาพในการให้บริการ                              |
|       |                                                              |
|       | -                                                            |
|       |    ปรับปรุงและขยายสถานที่ให้บริการผู้ป่วยนอกสำหรับผู้ประกันตนและผู้ป่วยฉุกเฉิน |
|       |     เพื่อเพิ่มประสิทธิภาพการบริการ และการรักษาพยาบาล                 |
|       |                                                              |
|       | -   ปรับปรุงขยายพื้นที่เพื่อจัดตั้งศูนย์แล็ป                               |
|       |     และศูนย์เอ็กซเรย์คอมพิว                                       |
|       | เตอร์เพื่อรองรับเครื่องมือที่เพิ่มขึ้นและทันสมัยมากขึ้นเป็นศูนย์ตรวจสุขภาพครบวงจร |
|       |                                                              |
|       | -   ปรับปร                                                    |
|       | ุงอาคารสำนักงานในส่วนของผู้บริหารเพื่อเพิ่มส่วนงานบริการที่ชัดเจนและครบวงจร |
|       |                                                              |
|       | -   เพิ่มเครื่องเอกซเรย์คอมพิวเตอร์ CT Scan ระบบ Digital            |
|       |                                                              |
|       | -   เพิ่มเครื่องเอกซเรย์ General X-ray เพิ่มอีก 1 เครื่อง              |
|       |     เพื่อรองรับผู้ป่วยที่มากขึ้น                                       |
|       |                                                              |
|       | -   เพิ่มเครื่อง Mammogram เพื่อให้บริการเอกซเรย์เต้านม                |
+-------+--------------------------------------------------------------+
|       | โรงพยาบาลวิชัยเวชฯ สมุทรสาคร                                    |
|       |                                                              |
|       | -   โรงพยาบาลวิชัยเวชฯ สมุทรสาคร ผ่านการรับรองคุณภาพ HA ขั้นที่ 2      |
|       |                                                              |
|       | -   โรงพยาบาลวิชัยเวชฯ สมุทรสาคร เข้าร่วมบันทึกข้อตกลงกับ             |
|       |     สมาคมแนวร่วมภาคธุกิจไทยต้านภัยเอดส์ ดำเนินโครงการ TB and HIV /  |
|       |     AIDS Prevention in the Workplace. โครงการ HIV / AIDS     |
|       |     Prevention in the Workplace Round 1 RCC                  |
|       |     และโครงการยับยั้งการแพ                                      |
|       | ร่ระบาดวัณโรคและเอดส์ในกลุ่มประชากรที่ขาดโอกาสการเข้าถึงบริการด้านสุขภาพ |
|       |     ของ Global Fund                                          |
|       |                                                              |
|       | -   โรงพยาบาลวิชัยเวชฯ สมุทรสาคร                                |
|       |                                                              |
|       |   ผ่านเกณฑ์การประเมินมาตรฐานสากลการดูแลรักษาวัณโรคในโรงพยาบาลเอกชน |
|       |     โดยทีมประเมินจาก สำนักควบคุมโรคที่4                            |
|       |     จังหวัดราชบุรีและสาธารณสุขจังหวัดสมุทรสาคร ด้วยคะแนนเต็ม           |
|       |                                                              |
|       | -   ปรับปรุงและเพิ่มห้องแผนกห้องตรวจผู้ป่วยนอก โดยเพิ่มห้องตรวจเป็น 4     |
|       |     ห้องและขยายพื้นที่รอ                                          |
|       | ตรวจให้กว้างขวางมากยิ่งขึ้นเพื่อรองรับต่อการให้บริการต่อลูกค้าทั่วไปที่เพิ่มมากขึ้น |
|       |                                                              |
|       | -   เพิ่มห้องรับรอง เพื่ออำนวยความสะดวกต่อผู้ใช้บริการและญาติ            |
|       |                                                              |
|       | -   เปิดบริการศูนย์ตรวจสุขภาพ VIP เพื่ออำนวยความสะดวกต่อผู้ป่วย         |
|       |     โดยการให้บริการแบบ One Stop Service                        |
|       |                                                              |
|       | -   เปิดให้บริการศูนย์สุขภาพแบบองค์รวม Holistic Health Center       |
+-------+--------------------------------------------------------------+
| ปี     | โรงพยาบาลวิชัยเวชฯ อ้อมน้อย                                      |
| 2554  |                                                              |
|       | -   วันที่ 22 กุมภาพันธ์ 2554 ที่ประชุมวิสามัญผู้ถือหุ้น ครั้งที่ 1/2554         |
|       |     ได้มีมติให้บริษัท ศรีวิชัยเวชวิวัฒน์ แปรสภาพจากบริษัทจำกัด              |
|       |     เป็นบริษัทมหาชนจำกัด โดยใช้ชื่อว่า “บริษัท ศรีวิชัยเวชวิวัฒน์ จำกัด       |
|       |     (มหาชน)”                                                 |
|       |                                                              |
|       | -   กลุ่มโรงพยาบาลวิชัยเวชฯเข้าถือหุ้นบริษัท โรงเรียนศรีวิชัยอาชีวศึกษา จำกัด |
|       |     เพื่อใช้เป็นสถานที่ผลิตและฝึกอบรมพนักงานผู้ช่วยพยาบาล                |
|       |                                                              |
|       | -   วันที่ 12 เมษายน 2554 ที่ประชุมสามัญผู้ถือหุ้นประจำปี 2554 มีมติให้บริษัท  |
|       |     ศรีวิชัยเวชวิวัฒน์ จำกัด (มหาชน) เพิ่มทุนจดทะเบียนจาก 350 ล้านบาท    |
|       |     เป็น 535 ล้านบาท โดยการออกหุ้นสามัญเพิ่มทุนจำนวน 185 ล้านหุ้น       |
|       |     มูลค่าที่ตราไว้ หุ้นละ 1 บาท เพื่อเสนอขายแก่ผู้ถือหุ้นเดิมตามสัดส่วนจำนวน  |
|       |     50 ล้านหุ้น และเพื่อเสนอขายแก่ประชาชนครั้งแรก 135 ล้านหุ้น          |
+-------+--------------------------------------------------------------+
|       | โรงพยาบาลวิชัยเวชฯ หนองแขม                                     |
|       |                                                              |
|       | -   ปรับปรุงอาคารเพื่อเพิ่มการให้บริการศูนย์ทันตกรรมครบวงจร             |
|       |                                                              |
|       | -   โรงพยา                                                   |
|       | บาลได้รับเหรียญกาชาดสมนาคุณจากสภากาชาดไทยจากการจัดกิจกรรมบริจาคโลหิต |
|       |                                                              |
|       | -   โรงพยาบาลได้รับรางวัลมุมการอ่านหนังสือจาก กศน.เขตหนองแขม เมื่อวันที่ |
|       |     2 เมษายาน 2554                                           |
|       |                                                              |
|       | -   เพิ่มเครื่อง Laparoscope เพื่อให้บริการผ่าตัดแผลเล็ก                |
|       |                                                              |
|       | -   เพิ่มเครื่องสลายไขมันด้วยอัลตราซาวด์ (VASER)                     |
|       |                                                              |
|       | -   ผลงานนำเสนอเรื่อง “ANTIBIOTIC SMART USE                    |
|       |                                                              |
|       |   ได้รับคัดเลือกจากสถาบันพัฒนาและรับรองคุณภาพสถานพยาบาล(องค์การมหาชน) |
|       |     ให้นำเสนอในงาน 12^(th) HA NATIONAL Forum                  |
|       |                                                              |
|       | -   โรงพยาบาลได้รับรางวัลรองชนะเลิศ Best Improvement Award       |
|       |     ซึ่งแสดงถึงบริการอันดีเยี่ยมแก่ลูกค้าจาก บมจ.อยุธยา อลิอันซ์            |
|       |     ซี.พี.ประกันชีวิต                                             |
|       |                                                              |
|       | -   เปิดให้บริการ ศูนย์ผิวหนังและศัลยกรรมเลเซอร์เพื่อความงาม (iSKY)     |
|       |     โดยทีมแพทย์ผู้เช                                             |
|       | ี่ยวชาญด้านผิวหนังและศัลยกรรมเลเซอร์ผิวหนังที่ได้รับการยอมรับในระดับนานาชาติ |
+-------+--------------------------------------------------------------+
|       | โรงพยาบาลวิชัยเวชฯ สมุทรสาคร                                    |
|       |                                                              |
|       | -   โรงพยาบาลวิชัยเวชฯ สมุทรสาคร เปิดบริการศูนย์ตรวจสุขภาพอินเตอร์     |
|       |     เพื่อรองรับการให้บริการแก่ผู้ป่วยแรงงานต่างด้าว                     |
|       |                                                              |
|       | -   โรงพยาบาลวิชัยเวชฯ สมุทรสาคร กำลังดำเนินการปรับปรุงหอผู้ป่วย ICU   |
|       |     เพื่อเพิ่มศักยภาพในการให้บริการแก่ผู้ป่วย                           |
|       |                                                              |
|       | -   โรงพยาบาลวิชัยเวชฯ สมุทรสาคร                                |
|       |     ได้รับการรับรองระบบบริหารคุณภาพตามมาตรฐานงานเทคนิคการแพทย์      |
|       |     (Laboratory Accreditation : LA) จากสภาเทคนิคการแพทย์ โดย   |
|       |     สภาเทคนิคการแพทย์ เมื่อ วันที่ 27 เมษายน 2554                   |
+-------+--------------------------------------------------------------+
| ปี     | โรงพยาบาลวิชัยเวชฯ อ้อมน้อย                                      |
| 2555  |                                                              |
|       | -   บริษัทศรีวิชัยเวชวิวัฒน์ จำกัด (มหาชน)                            |
|       |     ได้จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย    |
|       |     (SET) ในวันที่ 9 พฤษภาคม 2555                               |
|       |                                                              |
|       | -   ได้รับประกาศนียบัตร “E-Claim Awards 2012” จาก บริษัท           |
|       |     กลางคุ้มครองผู้ประสบภัยจากรถ จำกัด ในโอกาสที่ รพ.วิชัยเวชฯอ้อมน้อย   |
|       |     มีการใช้ระบบสินไหมอัตโนมัติดีเด่น ระดับจังหวัดนครปฐม                |
|       |                                                              |
|       | -   ปรับปรุงอาคาร 2 ชั้น 3 จากอาคารรับผู้ป่วยประกันสังคม               |
|       |     เป็นอาคารรับผู้ป่วยทั่วไปให้ทันสมัย                                |
|       |     สามาร                                                    |
|       | ถอำนวยความสะดวกให้ผู้ป่วยและญาติเนื่องจากปริมาณผู้ป่วยทั่วไปขยายตัวสูงมากขึ้น |
|       |     (คาดว่าจะเสร็จและเปิดให้บริการได้ในวันที่ 30 เมษายน 2556)         |
|       |                                                              |
|       | -   ก่อสร้างอาคาร 4 ชั้น เชื่อมต่ออาคาร 1 เพื่อขยายการบริการแผนกฉุกเฉิน  |
|       |     แผนกผู้ป่วยนอก และแผนกผู้ป่วยใน รองรับปริมาณผู้ป่วยทั่วไปที่เพิ่มขึ้น       |
|       |                                                              |
|       | -   เพิ่มบริการดูแลรักษาพยาบาลที่บ้านในโครงการ Medical Care Delivery |
+-------+--------------------------------------------------------------+
|       | โรงพยาบาลวิชัยเวชฯ หนองแขม                                     |
|       |                                                              |
|       | -   ได้รับประกาศนียบัตรรับรองมาตรฐานโรงพยาบ                       |
|       | าลและบริการสุขภาพ(HA)จากสถาบันรับรองคุณภาพสถานพยาบาล(องค์การมหาชน) |
|       |     เมื่อวันที่ 24 กุมภาพันธ์ 2555                                   |
|       |                                                              |
|       | -   ได้รับใบรับรองระบบบริหารงานคุณภาพตามมาตรฐานงานเทคนิคการแพทย์    |
|       |     2551 สำหรับห้องปฏิบัติการทางการแพทย์ โดยสภาเทคนิคการแพทย์ เมื่อวันที่ |
|       |     20 มกราคม 2555                                           |
|       |                                                              |
|       | -   ได้รับประกาศนียบัตร จากกรมควบคุมโรค กระทรวงสาธารณสุข           |
|       |     เร                                                       |
|       | ื่องผ่านเกณฑ์การประเมินมาตรฐานสากลการดูแลรักษาวัณโรคในโรงพยาบาลเอกชน |
|       |     ภายใต้การสนับสนุนจากโครงการกองทุนโลก ด้านวัณโรค เมื่อวันที่ 30      |
|       |     กันยายน พ.ศ.2555                                          |
|       |                                                              |
|       | -   เปิดบริการคลินิกเด็ก ตลอด 24 ชั่วโมง                            |
|       |                                                              |
|       | -   เปิดบริการคลินิกการแพทย์ชะลอวัย                                |
|       |                                                              |
|       | -   เปิดบริการคลินิกการกีฬาและการออกกำลังกาย                       |
|       |                                                              |
|       | -   เปิดบริการคลินิกฝังเข็ม                                        |
|       |                                                              |
|       | -   ปรับภูมิทัศน์ภายในโรงพยาบาลและสิ่งอำนวยความสะดวกแก่ลูกค้า          |
|       |                                                              |
|       | -   ปรับปรุงอาคารสถานที่ เช่น แยกหอผู้ป่วยเด็ก,                       |
|       |     สถานที่เพื่อเปิดบริการศูนย์ไตเทียม                                |
+-------+--------------------------------------------------------------+
|       | โรงพยาบาลวิชัยเวชฯ สมุทรสาคร                                    |
|       |                                                              |
|       | -   โรงพยาบาลวิชัยเวชฯ สมุทรสาคร ปรับปรุงเพื่อเปิดให้บริการหอผู้ป่วยพิเศษ  |
|       |     ชั้น 5 เพื่อรองรับผู้ป่วยพิเศษและผู้ป่วย VIP                         |
|       |                                                              |
|       | -   โรงพยาบาลวิชัยเวชฯ สมุทรสาคร มีการจัดซื้อรถเอกซเรย์เคลื่อนที่        |
|       |     ระบบดิจิตอล                                                |
|       |                                                              |
|       |    เพื่อรองรับการขยายงานตรวจสุขภาพในจังหวัดสมุทรสาครและจังหวัดใกล้เคียง |
|       |                                                              |
|       | -   โรงพยาบาลวิชัยเวชฯ สมุทรสาคร เปิดให้บริการคลินิคสาขาของโรงพยาบาล |
|       |     คือ คลินิคเวชกรรมวิชัยเวช สินสาคร บริเวณนิคมอุตสาหกรรมสินสาคร      |
|       |     จังหวัดสมุทรสาคร เพื่อรองรับการให้บริการผู้ป่วยประกันสังคม            |
|       |                                                              |
|       | -   โรงพยาบาลวิชัยเวชฯ สมุทรสาคร เปิดให้บริการคลินิคสาขาของโรงพยาบาล |
|       |     คือ คลินิคเวชกรรมวิชัยเวช แม่สอด ณ อำเภอแม่สอด จังหวัดตาก         |
|       |     เพื่อรองรับการ                                              |
|       | ให้บริการผู้ป่วยตรวจสุขภาพแรงงานต่างด้าวและให้บริการรักษาพยาบาลผู้ป่วยทั่วไป |
+-------+--------------------------------------------------------------+
| ปี     | โรงพยาบาลวิชัยเวชฯ อ้อมน้อย                                      |
| 2556  |                                                              |
|       | -   กลุ่มโรงพยาบาลวิชัยเวช อินเตอร์เนชั่นแนล ได้ทำ MOU                |
|       |     ร่วมกับโรงเรียนอัสสัมชัญธนบุรี ซึ่งสนับสนุนโครงการ                   |
|       |     “พัฒนานักกีฬาโรงเรียนอัสสัมชัญธนบุรี เพื่อมุ่งสู่ความเป็นเลิศ”            |
|       |     ระดับเยาวชนในการแข่งขันระดับโลก                              |
|       |                                                              |
|       | -   กลุ่มโรงพยาบาลวิชัยเวช อินเตอร์เนชั่นแนล MOU                     |
|       |     ร่วมกับโรงเรียนแบดมินตันบ้านทองหยอด เพื่อสนับสนุกนักกีฬาแบดมินตัน      |
|       |                                                              |
|       | -   กลุ่มโรงพยาบาลวิชัยเวช อินเตอร์เนชั่นแนล ร่วมกับ                   |
|       |     มูลนิธิโรคข้อในพระราชูปถัมภ์ จัดงาน “เดิน-วิ่งการกุศล                |
|       |     วิชัยเวชมินิมาราธอน” ชิงถ้วยพระราชทานสมเด็จพระเทพรัตนราชสุดาฯ     |
|       |     สยามบรมราชกุมารี                                           |
|       |                                                              |
|       | -   โรงพยาบาลวิชัยเวชฯ อ้อมน้อย ผ่านการรับรองระบบคุณภาพ Hospital    |
|       |     Accreditation (HA) ขั้นที่ 3 จากสถาบันรับรองคุณภาพสถานพยาบาล    |
|       |     (องค์การมหาชน)                                            |
|       |                                                              |
|       | -   โรงพยาบาลวิชัยเวชฯ อ้อมน้อย เปิดคลินิคศูนย์ผ่าตัดผ่านกล้องทางนารีเวช   |
|       |     ศัลยกรรมทั่วไป และศัลยกรรมโรคกระดูกและข้อ                      |
|       |                                                              |
|       | -   โรงพยาบาลวิชัยเวชฯ อ้อมน้อยเปิดคลินิคโรคหลอดเลือดและเส้นเลือดขอด   |
|       |                                                              |
|       | -   โรงพยาบาลวิชัยเวชฯ                                         |
|       |     อ้อมน้อยเปิดคลินิคอุบัติเหตุทางการกีฬาและผ่าตัดผ่านกล้อง               |
+-------+--------------------------------------------------------------+
|       | โรงพยาบาลวิชัยเวชฯ หนองแขม                                     |
|       |                                                              |
|       | -   ได้รับประกาศนียบัตรเรื่องการรายงานผลอย่างต่อเนื่อง                 |
|       |     ในการประเมินคุณภาพการตรวจวิเคราะห์ ในสาขา                    |
|       |                                                              |
|       | เคมีคลินิก,โลหิตวิทยา,ธนาคารเลือด,จุลชีววิทยา,ภูมิคุ้มกันวิทยา,จุลทรรศนศาสตร์ |
|       |     จากสำนักมาตรฐานห้องปฏิบัติการ กรมวิทยาศาสตร์การแพทย์             |
|       |     กระทรวงสาธารณสุข เมื่อ วันที่ 7 มกราคม 2556                    |
|       |                                                              |
|       | -   ได้รับเกียรติบัตรบรรลุผลงานดีเด่น                                |
|       |     ด้านการให้ความร่วมมือเข้าร่วมโครงการอนุรักษ์พลังงานแบบ มีส่วนร่วม     |
|       |     โดยกรมพัฒนาพลังงานทดแทนและอนุรักษ์พลังงาน กระทรวงพลังงาน เมื่อ    |
|       |     วันที่ 9 สิงหาคม 2556                                        |
|       |                                                              |
|       | -   ได้รับการรับรองมาตรฐานการรักษาโดยการฟอกเลือดด้วยเครื่องไตเทียม    |
|       |     จากราชวิทยาลัย อายุรแพทย์แห่งประเทศไทย เมื่อวันที่ 26 กันยายน 2556  |
|       |                                                              |
|       | -   ปรับปรุงภูมิทัศน์ลานจอดรถให้เป็นพื้นที่สีเขียว                         |
+-------+--------------------------------------------------------------+
|       | โรงพยาบาลวิชัยเวชฯ สมุทรสาคร                                    |
|       |                                                              |
|       | -                                                            |
|       |   จัดซื้อรถเอ็กซ์เรย์เพื่อขยายการให้บริการหน่วยตรวจสุขภาพเคลื่อนที่สำหรับบริษัท |
|       |     ห้างร้าน ทั้งในจังหวัดสมุทรสาคร กรุงเทพมหานครและปริมณฑล           |
|       |                                                              |
|       | -   เปิดบริการหอผู้ป่วยพิเศษชั้น 5 เพื่อรองรับผู้ป่วย VIP                  |
|       |                                                              |
|       | -   ให้บริการการเดินสำรวจโรงงาน (Walk thru Survey)              |
|       |     ด้วยทีมแพทย์อาชีวะเวชศาสตร์                                   |
|       |                                                              |
|       | -   เปิดบริการคลินิกโรคไตและศูนย์ฟอกเลือดด้วยเครื่องล้างไต              |
|       |                                                              |
|       | -   เปิดบริการคลินิกเด็ก ตลอด 24 ชั่วโมง                            |
+-------+--------------------------------------------------------------+

รางวัลและเกียรติคุณด้านคุณภาพและมาตรฐานการดำเนินงานของบริษัทฯ

1. ผ่านการรับรองระบบคุณภาพ Hospital Accreditation (HA) ขั้นที่ 3
จากสถาบันรับรองคุณภาพสถานพยาบาล (องค์การมหาชน) เมื่อวันที่ 9 กรกฎาคม 2556 และ
โรงพยาบาลวิชัยเวช อินเตอร์เนชั่นแนล สมุทรสาคร ได้ผ่านการรับรองระบบคุณภาพ Hospital
Accreditation (HA) ขั้นที่ 2 เมื่อวันที่ 11 มิถุนายน 2556

2. โรงพยาบาลในกลุ่มโรงพยาบาลวิชัยเวช อินเตอร์เนชั่นแนลทุกโรงพยาบาล
ได้รับการรับรองระบบบริหารงานคุณภาพ ตามมาตรฐานงานเทคนิคการแพทย์
จากสภาเทคนิคการแพทย์

3. โรงพยาบาลในกลุ่มโรงพยาบาลวิชัยเวช อินเตอร์เนชั่นแนลทุกโรงพยาบาล
ได้ผ่านการรับรองจากกรมวิทยาศาสตร์การแพทย์:
การรับรองความสามารถห้องปฏิบัติการตรวจสุขภาพคนงานไปทำงานต่างประเทศ ตั้งแต่ วันที่ 16
ตุลาคม 2540 ถึงปัจจุบัน

4. บริษัท โรงเรียนศรีวิชัยอาชีวศึกษา จำกัด
ได้รับเกียรติบัตรโรงเรียนนอกระบบที่มีระบบการประกันคุณภาพภายในอยู่ในระดับดีมาก ระหว่างปี
พ.ศ.2555 – พ.ศ.2557 โดยสำนักงานคณะกรรมการส่งเสริมการศึกษาเอกชน
สำนักงานปลัดกระทรวงศึกษาธิการ เมื่อวันที่ 22 ธันวาคม 2555

1.3 โครงสร้างการถือหุ้นของกลุ่มบริษัท

โครงสร้างรวมการถือหุ้นของกลุ่มบริษัท ศรีวิชัยเวชวิวัฒน์ จำกัด (มหาชน) ณ 31 ธันวาคม พ.ศ.2556

รายละเอียดของบริษัทฯ และบริษัทย่อย ณ 31 ธันวาคม พ.ศ. 2556

+-------------------------------+--------------+----------+------------+
| บริษัท                          | ทุนจดทะเบียน   | จ        | พื้นที่        |
|                               |              | ำนวนเตียง |            |
|                               | (บาท)        |          |            |
+===============================+==============+==========+============+
| บริษัท ศรีวิชัยเวชวิวัฒน์ จำกัด        | 535,000,000  | 200      | สมุทรสาคร   |
| (มหาชน)                       |              |          |            |
| : โรงพยาบาลวิชัยเวชฯ อ้อมน้อย     |              |          |            |
+-------------------------------+--------------+----------+------------+
| บริษัท สายวิชัยพัฒนา จำกัด          | 150,000,000  | 200      |   กรุงเทพฯ  |
| : โรงพยาบาลวิชัยเวชฯ หนองแขม    |              |          |            |
+-------------------------------+--------------+----------+------------+
| บริษัท ศรีสาครเวชวิวัฒน์ จำกัด       | 99,200,000   | 120      |   สมุทรสาคร |
| : โรงพยาบาลวิชัยเวชฯ สมุทรสาคร   |              |          |            |
+-------------------------------+--------------+----------+------------+
| บริษัท โรงเรียนศรีวิชัยอาชีวศึกษา     | 100,000      | -        | สมุทรสาคร   |
| จำกัด                          |              |          |            |
|                               |              |          |            |
| :โรงเรียนศรีวิชัยอาชีวศึกษา         |              |          |            |
+-------------------------------+--------------+----------+------------+